
Parlamentul  României

Camera  Deputaţilor
Comisia pentru sănătate şi familie
       Nr. 28/ 225/27 septembrie 2012                                     

BIROULUI PERMANENT 

AL

CAMEREI DEPUTAŢILOR,

              Vă înaintăm raportul asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (Pl-x 280/2011). Propunerea legislativă a fost respinsă de Senat în şedinţa din 4 mai 2011, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 280 din 9 mai 2011, Camera Deputaţilor fiind Cameră decizională. 
În raport de obiectul şi conţinutul său, propunerea legislativă  face parte din categoria legilor ordinare. 

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
        Nr. 28/225/ 27 septembrie 2012        
Raport 

asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (Pl-x 280/2011)

 1. Cu adresa nr. Pl-x 280 din 9 mai 2011, Comisia pentru sănătate şi familie a fost sesizată, în fond, în conformitate cu prevederile art. 95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.95/2006 privind reforma în domeniul sănătăţii (Pl-x 280/2011), respinsă de Senat în şedinţa din 4 mai 2011, în calitate de primă Cameră sesizată, şi  trimisă Comisiei pentru sănătate şi familie cu adresa  nr. Pl-x 280 din 9 mai 2011, Camera Deputaţilor fiind Cameră decizională. 
La întocmirea raportului, Comisia a avut în vedere avizul Consiliului Legislativ nr. 1428/02.12.2010, avizul Comisiei juridice, de disciplină şi imunităţi nr. Pl-x 280/25.05.2011, avizul Comisiei pentru muncă şi protecţie socială nr.27/256/06.06.2011, precum şi punctul de vedere al Ministerului Sănătăţii nr. 47603 din 25.09.2012.

 2. În raport de obiectul şi conţinutul său, propunerea legislativă  face parte din categoria legilor ordinare. 
Propunerea legislativă are ca obiect de reglementare modificarea şi completarea Legii nr. 95/2006 privind reforma în domeniul sănătăţii, intervenţiile legislative vizând reglementarea unei incompatibilităţi în ceea ce priveşte exercitarea profesiei de medic ca angajat în cadrul unităţilor sanitare cu paturi din sistemul public şi exercitarea profesiei de medic în cadrul unităţilor sanitare cu paturi din sistemul privat, precum şi posibilitatea funcţionării în spitalele publice, de secţii dotate cu paturi private.

3. Comisia pentru sănătate şi familie a dezbătut propunerea legislativă menţionată în şedinţa din 25 septembrie 2012. La şedinţa comisiei au participat 14 deputaţi din cei 17 membri ai comisiei. Raportul Comisiei a fost adoptat cu unanimitate de voturi.
La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - secretar de stat în Ministerul Sănătăţii.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea propunerii legislative pentru modificarea şi completarea Legii nr.95/2006 privind reforma în domeniul sănătăţii (Pl-x 280/2011), deoarece, în conformitate cu art. 1 alin. (3), în materie fiscală, dispoziţiile Codului fiscal prelevează asupra oricăror reglementări din alte acte normative, în caz de conflict între acestea aplicându-se prevederile Codului fiscal. Prin urmare, prevederile de natură fiscală se cuprind numai în Codul fiscal. De asemenea, deducerea sumelor corespunzătoare plăţii serviciilor medicale şi a onorariului medicului generează diminuarea veniturilor bugetare provenind din impozitul pe venit.
PREŞEDINTE,

RODICA NASSAR
Şef birou – Marinescu Gheorghe

             Întocmit,
Consultant – Popa Constanţa

